
Տեղեկանք - հիմնավորում
ՀՀ  կառավարության 2022 թվականի հուլիսի 21-ի  N 1129-Ն որոշման մեջ փոփոխություն կատարելու մասին  որոշման  նախագծի

[bookmark: _GoBack]ՀՀ  կառավարության 21.07.2022թ. թիվ 1129-Ն որոշման 4-րդ կետով ոստիկանությանը թույլատրվել է ոստիկանական մեքենաների ձեռքբերման նպատակով մատակարար կազմակերպությանը հատկացնել կանխավճար՝ գնման առարկայի 100 տոկոսի չափով, հիմք ընդունելով մատակարար կազմակերպության կողմից ներկայացված՝ հատկացվող գումարի 100 տոկոսի չափով բանկային երաշխիքի ձևով ապահովումը։
Մատակարար կազմակերպության՝ «Տոյոտա Երևան» սահմանափակ պատասխանատվությամբ ընկերության տեղեկատվության համաձայն բանկային երաշխիքը հնարավոր է տրամադրել շուրջ 10 օրվա ընթացքում, այն դեպքում երբ նույն կազմակերպության հավաստմամբ տվյալ որոշմամբ հատկացվող ոստիկանական մեքենաների ձեռքբերման համար 100 տոկոս կանխավճարի ձևով ֆինանսական միջոցների հատկացումն անհրաժեշտ է կատարել ս/թ հուլիսի 26-ին կամ 27-ին, որը անհրաժեշտ խմբաքանակը նախատեսվող ժամկետում ներկրելու հիմնական նախապայման է:
Ինչ վերաբերում է մատակարարին հատկացվող գումարի 100 տոկոսի չափով բանկային երաշխիքի ձևով ապահովման ներկայացմանը, ապա տվյալ պահանջը սահմանվում է գնման պայմանագրով՝ պայմանագիրը կնքելուց 10-օրյա ժամկետում:
Նախագծով առաջարկվող հատկացումները նախատեսվում  են                            ՀՀ կառավարության 2021 թ․-ի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին»  թիվ 1902-Լ որոշման 1-ին հավելվածի 3․3 ենթակետով սահմանված միջոցառումն ապահովելու համար։ 


								ՀՀ  ոստիկանություն



